**SÚŤAŽNÉ PRAVIDLÁ LRU – FEEDER**

**Úvod**

Tieto súťažné pravidlá obsahujú ustanovenia, ktorými sa upravuje organizovanie, priebeh a pravidlá pretekov v športovej disciplíne lov rýb udicou feeder (ďalej len LRU-F).

***1.Usporiadanie súťaží***

Vyhlásiť a usporiadať preteky na území Slovenskej republiky v športovej disciplíne LRU–F môže SRZ rada, odbor športovej činnosti SZŠR a poverené OZ SRZ. Domáce postupové preteky - Majstrovstvá SR, 1. ligu, 2. ligu, divíziu a kvalifikačné preteky vyhlasuje Odbor ŠČ SZŠR a usporiadajú ich poverené OZ SRZ. Usporiadateľa týchto pretekov schvaľuje RADA SRZ na svojom zasadnutí na základe predloženého termínového kalendára pretekov. Pohárové preteky vyhlasujú a usporiadajú OZ SRZ a tieto nepodliehajú schváleniu RADOU SRZ.

***2.Súťaže***

***2.1.Súťaž družstiev***

1.liga pozostáva z 3 dvojkolových pretekov ,2.liga z 3 dvojkolových pretekov, divízia

z dvoch dvojkolových pretekov***.*** Každé kolo sa považuje za samostatný pretek a skladá sa

z dvoch päťhodinových pretekov konaných v dvoch dňoch nasledujúcich po sebe,

spravidla sobota nedeľa. Termíny jednotlivých pretekov navrhuje odbor LRU- F na

základe medzinárodného kalendára konania Majstrovstiev sveta (ďalej len MS) a

Majstrovstiev Európy ( ďalej len ME ). Kalendár pretekov následne schvaľuje prezídium

odboru športovej činnosti SZŠR a RADA SRZ.

 Prideľovanie organizácie pretekov v postupových súťažiach:

Najvyššiu prioritu by mal mať regionálny princíp . Ak v danej súťaži je viac ako jedno družstvo

z daného regiónu / západ , stred , východ / má región nárok na pridelenie súťaže. Ak toto pravidlo

spĺňa viac návrhov uprednostní sa :

1. Družstvo postupujúce z prvého miesta

2. Družstvo , ktoré neorganizovalo preteky posledné 3 roky . Ak je viac takýchto návrhov

rozhodne hlasovanie .

3. Zostupujúce družstvo z 11 miesta

4. Zostupujúce družstvo z 12 miesta

5. Družstvo postupujúce z 2 miesta

***Zloženie súťaží***

***3.1. Dlhodobé štátne postupové súťaže***

1.liga – celoštátna súťaž štvorčlenných družstiev /na súpiske môže byť uvedených maximálne 8 pretekárov/ o účasti 12 družstiev.

2.liga – celoštátna súťaž štvorčlenných družstiev /na súpiske môže byť uvedených maximálne 8 pretekárov/ o účasti minimálne 5 družstiev, maximálne 12 družstiev

Divízia- celoštátna súťaž trojčlenných družstiev / na súpiske môže byť uvedených maximálne 8 pretekárov/ o účasti minimálne 5 družstiev, maximálne 12 družstiev. V prípade prihlásenia viac ako 15 družstiev sa rozdelia súťaže na viac skupín podľa geografickej polohy prihlásenej OZ SRZ podľa kľúča:

Skupina A (západ): kraje Bratislava, Trnava, Trenčín, Nitra

Skupina B (východ): kraje Banská Bystrica, Žilina, Prešov, Košice.

Z 1. ligy zostupujú do 2. ligy posledné dve družstvá umiestnené na 11. a 12. mieste a z 2. ligy postupujú prvé dve družstvá umiestnené na 1. a 2. mieste do 1. ligy. Z druhej ligy zostupujú do

divízie posledné dve družstvá umiestnené na 11. a 12. mieste a z divízie postupujú prvé dve družstvá umiestnené na 1. a 2. mieste do 2.ligy. V prípade rozdelenia divízie na skupiny postupuje víťaz skupiny. ***V prípade neprihlásenia sa družstva do súťaže na ďalší rok, alebo nezáujmu družstva o postup do vyššej súťaže postupuje ďalšie družstvo z nižšej súťaže ( 2.liga, divízia) až do naplnenia maximálneho počtu družstiev pre danú súťaž, podľa dosiahnutého najlepšieho celkového poradia v súťažnom ročníku. V prípade viacerých súťaží (divízia východ, západ, stred) podľa kritéria dosiahnutých celkových bodov v ročníku v prípade rovnosti týchto bodov viacerých družstiev ďalšie kritérium je dosiahnutý najväčší súčet CIPS bodov v ročníku.Ak v prípade že nastane situácia že sa bude rozhodovať o postupe s divízie západ a východ do druhej ligy s druhého miesta a bude sa rozhodovať len o jednom družstve s druhého miesta bude sa rozhodovať o postupujúcom s tej divízie v ktorej súťažilo viac družstiev.***

***.***

***3.2. Majstrovstvá Slovenskej republiky***

Majstrovstvá Slovenskej republiky vyhlasuje OŠČ SZŠR ako preteky družstiev a jednotlivcov. Podmienkou účasti je platná registrácia družstva a jednotlivcov. Majstrovstvá Slovenska sú preteky, ktoré sa konajú raz za rok ako dvojkolový pretek a prebiehajú podľa súťažných pravidiel LRU-F. Termín konania majstrovstiev Slovenskej republiky je publikovaný v termínovom kalendári súťaží sekcie LRU-F pre príslušný rok. Majstrovstvá SR s medzinárodnou účasťou sú vyhlasované a riadené osobitnými propozíciami. V prípade, že počet štartujúcich účastníkov na Majstrovstvách SR bude viac ako 76 /4 sektory po 19 pretekárov/ budú sektory rozdelené na podsektory. V prípade nepárneho počtu pretekárov v sektore (príklad: 2 podsektory s celkovým počtom 27 zúčastnených pretekárov :

pretekárovi sediacemu na čísle 14 sa bude brať do úvahy výsledok v oboch podsektoroch, ale bude mu priradené umiestnenie, ktoré on / ona získal v podsektore s najnižším číslom (1 až 14) pre jeho poradie, zatiaľ čo skóre dosiahnuté v druhom podsektore (14 až 27) sa bude brať do úvahy pri hodnotení pretekárov v tomto podsektore.(prevzaté z medzinárodných pravidiel FIPS feeder ).

***3.3. Pohárové preteky***

Pohárové súťaže sú preteky OZ SRZ. Na pohárových nebodovaných pretekoch sa môžu zúčastniť pretekári, ktorí sú členmi SRZ, ak nie je propozíciami pretekov stanovené inak. Termíny konania nebodovaných pohárových pretekov stanovuje a vyhlasuje usporiadateľ a tieto nepodliehajú schváleniu v termínovom kalendári pretekov sekcie LRU-F.

***3.4. Kvalifikačné preteky***

Kvalifikačné preteky slúžia pre potreby výberu reprezentačného družstva, ktoré ma právo štartovať na MS, resp. ME, prípadne iných medzinárodných pretekoch. Postupový kľúč kvalifikačných pretekov určuje štátny tréner v spolupráci s odborom LRU-F a musí byť schválený prezídiom Odboru športovej činnosti SZŠR.

***4.Účasť na pretekoch***

Postupových a kvalifikačných pretekov sa môžu zúčastňovať členovia SZŠR s platným registračným preukazom. Každý pretekár preteká na vlastnú zodpovednosť. Členovia mladší ako 15 rokov sa môžu zúčastňovať pretekov len v sprievode zákonného zástupcu alebo osoby splnomocnenou zákonným zástupcom.

***5.Kritéria pre organizovanie postupových pretekov***

Súťaže LRU–F sa konajú na vodných tokoch, na riekach, kanáloch, prípadne na iných vodných plochách ako sú jazerá, priehrady a pod. Na vybranej lokalite sa musí dať chytať po celej jej šírke. Minimálna šírka v najužšom mieste musí byť 30 m, hĺbka vody minimálne 1,5 m. Pokiaľ je možné, výber trate by mal byť taký, aby umožňoval rovnaké podmienky pre všetkých pretekárov, s najmenším možným prerušovaním trate ako sú mosty, elektrické vedenia a pod. Trať nesmie predstavovať nebezpečenstvo pre pretekárov, ani divákov. Za prípravu trate zodpovedá usporiadateľ, od ktorého prevezme trať garant Odboru ŠČ SZŠR.

***6.Pretekárska trať***

Pretekárska trať je rozdelená na sektory A, B, C, D pre príslušný počet družstiev alebo prihlásených pretekárov. Pretekár musí mať počas pretekov k dispozícii úsek, ktorý je min. 15 m a max. 30 m široký, ak nie je technickou komisiou určené inak. Začiatok a koniec sektoru musí byt viditeľné označený. Šírka jednotlivých pretekárskych miest sa určí v rámci stanoveného rozpätia technickou komisiou.Vrch sektora musí byť označený tak aby bolo zrozumitelné kde začína sektor a kde je územie mimo sektor. Pretekárske miesta na tečúcej vode sú označené tak, že sektor A je po prúde najnižšie a ostatné sektory sa číslujú vzostupne proti prúdu. Na stojatých vodách je číslovanie sektorov zľava doprava pri pohľade na jazero. Vyznačenie pretekárskej trate musí byť ukončené pred žrebovaním. Do pretekárskeho úseku počas preteku nesmie vstupovať okrem vedúceho družstva pretekára, rozhodcu a komisie na váženie nikto iný. Šírka pretekárskej trate je stanovená v najužšom mieste na 30 metrov.

***povinný tréning***

***Pretekárska trať musí byť organizátorom pripravená na vykonanie povinného tréningu deň pred oficiálnymi pretekmi do 08:00 hod.***

***Trať bude rozdelená na 12 tréningových úsekov. Tréningový úsek musí byť zhodný s dĺžkou a miestom pretekárskej trate. Každý úsek je určený pre jedno družstvo. Tento úsek (tréningový box) bude vyžrebovaný pred začiatkom tréningu v čase určenom propozíciami za prítomnosti garanta, rozhodcu pretekov, alebo osoby na to určenej.***

***Každé družstvo má za povinnosť aktívnu účasť na povinnom tréningu minimálne dvoch členov družstva zo súpisky družstva a je povinné zabezpečiť v čase povinného tréningu určeného propozíciami (spravidla od 10.00 – 15,00 hod) rovnomerné vnadenie vo vyžrebovanom boxe.***

***Na miestach v tréningovom boxe kde nebudú prítomní členovia družstva je povinné zakŕmiť množstvom minimálne 50% maximálneho možného množstva vnadiacej zmesi, t. j. 50% z 12 litrov = 6 litrov. Vnadiaca zmes na týchto miestach môže byť dopravená do vody pomocou kŕmneho košíka, praku alebo rukou na vzdialenosť minimálne 15 metrov, v poslednej hodine tréningového procesu ( spravidla medzi 14-15 hod), za prítomnosti dozoru garanta alebo rozhodcu, prípadne osoby na to určenej, ktorá skontroluje množstvo, vzdialenosť a použitie vnadiacej zmesi. Na miestach v tréningovom boxe kde budú aktívne prítomní členovia družstva je množstvo návnad a vzdialenosť ľubovoľná. V prípade neodôvodnenej neúčasti (rozhodne rozhodcovská komisia),alebo účasti menej ako dvoch pretekárov družstva na povinnom tréningu bude družstvo sankcionované trestnými bodmi za každého neprítomného pretekára plus 1 bod do celkového súčtu hodnotenia pretekov. V prípade neúčasti celého družstva na tréningovom procese je určený poplatok vo výške 100,- eur slovom sto eur k rukám usporiadateľa, ktorý tieto prostriedky použije na zakŕmenie neobsadených miest podľa daných kritérií .V prípade neuhradenia určeného poplatku nebude družstvo pripustené do ďalších postupových súťaží aktuálneho resp.***

***nasledujúceho ročníka. Po ukončení povinného tréningu až do začiatku pretekov, ako aj v čase medzi pretekmi príslušného kola, je priestor pretekárskej trate pre pretekárov uzatvorený. Pre preteky 2.ligy a divízie je v ročníku 2023 oficiálny tréning nepovinný a vykonáva sa deň pred pretekmi v čase, mieste a spôsobom určeným propozíciami. Od ročníka 2024 je povinný tréning pre všetky súťaže LRU-F.***

***7.Odporúčaný časový harmonogram pretekov***

Sobota:

*07.00 - 07.30 prezentácia*

*07.30 - 08.00 otvorenie pretekov a žrebovanie*

*08.00 - 08.15 presun pred pretekárske miesto ,*

*08.15 - 09.50 vstup do pretekárskeho miesta, príprava na preteky, kontrola množstva návnad a nástrah (v prvých 30-60 min. prípravy na preteky)*

*09.50 - 10.00 kŕmenie*

*10.00 - 15.00 lovenie*

*15.00 – 15.30 váženie*

*Nedeľa:*

*07.00 - 07.30 prezentácia*

*07.30 - 08.00 otvorenie pretekov a žrebovanie*

*08.00 - 08.15 presun pred pretekárske miesto ,*

*08.15 - 09.50 vstup do pretekárskeho miesta, príprava na preteky, kontrola množstva návnad a nástrah (v prvých 30-60 min. prípravy na preteky)*

*09:50 - 10.00 kŕmenie*

*10.0 - 15.00 lovenie*

*15.00– 15.30 váženie*

*16.00 -vyhlásenie výsledkov, odovzdanie cien / v závislosti na uplynutí povinného času pre možné podanie protestu po zverejnení výsledkov/*

***8.Prezentácia a žrebovanie lovných miest***

Časový úsek prezentácie stanovuje organizátor súťaže propozíciami. Počas prezentácie sa vykoná:

- registrácia prítomných družstiev a jednotlivcov

- kontrola registračných preukazov a prihlášok družstiev do súťaže, respektíve iných dokladov oprávňujúcich k štartu v danej súťaži

- vykonáva sa žrebovanie poradia žrebovania - vykonáva sa žrebovanie členov družstiev do sektorov A, B, C, D

- žrebom sa určuje poradie v akom si budú pretekári žrebovať čísla svojich pretekárskych úsekov

- žrebovanie členov družstiev do sektorov pre druhé kolo je možné vykonať aj deň vopred po uskutočnení prvého kola

- žrebuje sa rozhodcovská komisia

Po ukončení prezentácie v stanovenom termíne, ďalšia prezentácia nie je prípustná.

***9.Žrebovanie 1. pretekov***

Pri žrebovaní pretekov, ktoré majú viac ako jedno kolo sa postupuje tak, že pre

preteky bude vyžrebované číslo pretekárskeho územia každého pretekára na základe

skôr určeného poradia žrebovania. (žrebovanie poradia žrebovania)Pri druhom kole pretekov sa žrebuje v opačnom poradí ako v prvom.

Žrebovanie pretekov sa vykonáva ručne alebo elektronicky pomocou programu schváleného odborom LRU-F, ktorý musí zaručovať podmienku, že každé družstvo môže mať len jeden „ okrajový štand “ (forhond). Žrebovanie sa musí skončiť najneskôr 120 minút pred začiatkom preteku. Za správnosť žrebovania zodpovedá aj pretekár, alebo vedúci družstva. Ak dôjde k chybnému žrebovaniu tak, že družstvo si vylosuje na jedno kolo 2 krát forhond, je pretekár, alebo vedúci družstva zvýhodneného družstva povinný túto skutočnosť oznámiť do ukončenia žrebovania rozhodcovi, alebo garantovi pretekov. Následne sa vykoná žrebovanie v tom sektore, v ktorom bola zistená chyba žrebovania.

***10.Žrebovanie 2. pretekov***

Pre druhé preteky bude pre každého pretekára znovu vyžrebovaný sektor a pretekárske územie. Ak je pretekárska trať neprerušená, vyberie sa z osudia pre sektor A prvé a druhé číslo a pre sektor D predposledné a posledné číslo. Ako prvé je žrebované pretekárske územie pre družstvo, ktorého pretekár mal v prvom kole preteku číslo A1, druhé žrebuje družstvo, ktorého pretekár mal číslo D12

tretie žrebuje družstvo, ktorého pretekár mal číslo A2 a štvrté žrebuje družstvo, ktorého pretekár mal číslo D11. Ďalej sa žrebuje v obrátenom poradí, ako v prvých pretekoch s tým, že sa do osudia vrátia čísla A1 A2, D11, D12.Pri tom musí byť zachovaná zásada, že pretekári z jedného družstva nemôžu chytať vedľa seba, napr. A12 a B1. Žrebovanie 2. pretekov musí byť ukončené 120 minút pred ich začiatkom. Za správnosť žrebovania zodpovedá aj pretekár, alebo vedúci družstva. Ak dôjde k chybnému žrebovaniu tak, že družstvo si vylosuje na jedno kolo 2 krát forhond, je pretekár, alebo vedúci družstva zvýhodneného družstva povinný túto skutočnosť oznámiť do ukončenia žrebovania rozhodcovi, alebo garantovi pretekov. Následne sa vykoná žrebovanie v tom sektore, v ktorom bola zistená chyba žrebovania.

***11.Príprava pretekára***

Pretekári sa po vyžrebovaní pretekárskych miest môžu presunúť na vyžrebované miesta a všetky potrebné veci k lovu (prúty, pretekárske stoličky a pomôcky) nepripravené k lovu uložiť pred hranicu vyžrebovaných miest. Povolené je pripraviť si len plošinu ak je potrebná kde je možné upevniť si na nej nohy a pripravit si ju na prenes do vylosovaného štandu resp lovného miesta.Na pripravenú plošinu pred signálom na povolenie vstupu do vylosovaného lovného miesta nie je povolené nič upevňovať a skladať si veci a iné pomôcky na lovenie.

Po signáli, ktorý povoľuje vstup na pretekárske miesto si pretekár odnesie pripravené veci na lovné miesto.

Po druhom signáli v 25-tej minúte prípravného času, majú pretekári 5 minút do začiatku

kontroly vnadiacich zmesí a nástrah. Táto kontrola vždy začína na č.1 každého

sektoru. Po tejto kontrole je zakázané už takéto krmivo vlhčiť ani presitovať.

Počas prvých 30-60 min prebehne kontrola nástrah a návnad, ktoré musia ostať do kontroly pred lovným miestom. Po kontrole si nesmie pretekár doniesť na lovné miesto žiadne krmivo, živú nástrahu a iné komponenty, ktoré sú definované ako krmivo do 15l (vlhkého krmiva), mimo odkontrolovaného krmiva a živej nástrahy a nesmie opustiť lovné miesto. Zo súhlasom dvoch pretekárov a to jedného po pravej a jedného po ľavej strane, alebo rozhodcu pretekár môže opustiť pretekárske miesto z hygienických dôvodov. Do pretekárskeho miesta nesmie vstúpiť druhá osoba, okrem družstvom určenej osoby nahlásenej rozhodcom pred pretekmi, označenej predpísaným označením /tréner, vedúci družstva/ ktorý môže slovne pomáhať, rozhodcu, členov komisie, ktorá bola predtým zvolená, za účelom kontroly dodržiavania súťažných pravidiel LRU-F. Počas prípravy a samotných pretekov nesmie byť vo vylosovanom lovnom mieste pretekárom poskytnutá žiadna materiálna a fyzická pomoc. Počas prípravy je dovolené mapovať terén vody len olovom nie košíkom, bez náväzca. Počas prípravy je dovolené vstúpiť do vody vo svojom vyznačenom lovnom mieste za účelom ukotvenia úlovkovej sieťky, uloženia plošiny a nabratia vody v rámci svojho sektoru. Pretekárovi so zdravotne telesným postihnutím (ZŤP) je možné počas prípravy pretekára poskytnúť fyzickú pomoc inou osobou, ktorá je členom družstva pretekára, alebo je jeho sprievodná osoba, vždy však maximálne jedna osoba. Fyzická výpomoc viacerých osôb je umožnená iba za účelom usadenia imobilného pretekára na pretekársku platformu. Na túto skutočnosť upozorní vedúci družstva hlavného rozhodcu pri prezentácii. Pomoc sprievodnej osoby spočíva v prípade potreby v doprave pretekára so ZŤP na miesto lovu, ukotvením plošiny resp. pretekárskej sedačky na lovné miesto a ukotvením sieťky. Tieto úkony sú povolené v prípade potreby aj počas lovu. Ostatné úkony počas prípravy a lovu musia byť vykonávaná pretekárom

samostatne. Sprievodná osoba telesne postihnutého pretekára musí byť prítomná pri pretekárovi počas celého priebehu pretekov a v prípade ohrozenia zdravia mu poskytnúť nevyhnutnú pomoc.

***12.Vnadenie***

Úvodné vnadenie sa vykonáva 10 minút pred začiatkom lovu. Označené bude zvukovou signalizáciou. Je zakázané dopravovať krmivo, alebo živú nástrahu pri vnadení a love iným spôsobom ako krmítkom, ktoré nesmie presiahnuť nasl. parametre: pri krmítku kruhového tvaru priemer viac ako 5cm a dĺžku 7cm, v prípade štvorcového alebo obdĺžnikového tvaru uhlopriečka maximálne 5cm a dĺžka 7cm. Množstvo krmiva je limitované na max. 15 l navlhčeného krmiva. Do tohto množstva sa počítajú hlina, kamienky, práškové posilovače a práškové farby, ktoré nemusia byť navlhčené, tekuté posilňovače, ktoré sú dovolené len v sprejovej forme, partikel ako kukurica, konope, pšenica, krúpy a pod. Je zakázané používanie všetkých druhov peliet a boilí vo vnadiacej zmesi. Pretekár nesmie mať v priestore na lovenie žiadne iné, ani suché krmivo, než to, čo mu bolo odkontrolované. Po kontrole krmiva sa toto nesmie navlhčovať až do začiatku pretekov. Navlhčovanie počas pretekov je dovolené len vodným rozprašovačom, nástrahy a návnady je dovolené aromatizovať iba práškovým a sprejovým posilovačom, je zakázané dolievanie tekutých posilňovačov do krmiva a namáčanie nástrah.

Živá nástraha je dovolená v množstve 2,5 l + lovná patentka. Medzi živú nástrahu sa rátajú larvy múch, kukly, červy hnojové, dendrobeny, múčne červy. ***Množstvo zemných červov ( hnoják, dendrobena) je limitované na 0,5 l nástraha musí byť predkladaná na kontrolu v neporušenom stave ( neposekaná nekrájaná). Túto nástrahu je možné predkladať ku kontrole aj vo viacerých merných nádobách (napr.2x 0,25l), maximálne však do limitovaného množstva 0,5l.***

Množstvo patentky je limitované na 0,5 l kŕmnej+ lovná patentka na háčik v oficiálne schválenej nádobe vzor Tubertini, ktorá je nad limit 2,5l. Živá nástraha musí byť počas kontroly v ciachovaných nádobkách (vzor Sensas) a v jej priebehu musia zostať zatvorené tak, aby ich živá nástraha svojvoľne neotvorila. Nádoba nesmie byť mechanicky zabezpečená (zalepená a pod.)Kŕmna patentka sa predkladá ku kontrole v 0,5 ciachovanej nádobe. Lovná patentka na háčik sa predkladá ku kontrole v oficiálne schválenej ciachovanej nádobe FIPS- vzor Tubertini podľa pravidiel CIPS. Ak si pretekár pripraví 0,5 l živej nástrahy do odmernej nádobky ktorá má 1 l, počíta sa mu toto množstvo ako 1 l živej nástrahy**. *Ako nástraha na háčik môže byť použitý aj partikel , ktorý je v rámci povoleného maximálneho limitu vnadiacej zmesi. Z partiklu je dovolené používať iba nástrahy prirodzeného rastlinného pôvodu v prirodzenej forme ako je kukurica, konope, hrach, pšenica a pod. Je zakázané používať výrobky, ktoré sú živočíšneho alebo iného neprirodzeného pôvodu ako sú syr, mäsové výrobky a iné, ktoré nespadajú do parametrov uvedených dovolených nástrah.***

Je zakázané používať na lov akékoľvek chránené druhy živočíchov. Je zakázané používať umelé nástrahy, živé alebo mŕtve ryby alebo ich časti, používať materiály, ani nástrahy, ktoré by nadľahčovali háčik (pufy, burizony mäkké plávajúce pelety, boile). Za nedodržanie stanovených množstiev pri kontrole krmiva bude pretekár sankcionovaný dvomi plusovými bodmi a žltou kartou. Prevyšujúce krmivo alebo živá nástraha budú pretekárovi odobraté. Po ukončení preteku sa nesmie nespotrebované krmivo vysypať do vody.

***13.Lovenie***

Pretekár môže ľubovoľne využívať celé svoje vyznačené pretekárske miesto. Nesmie vstupovať, ani svojimi vecami presiahnuť vymedzený priestor. Na svojom pretekárskom mieste sa musí pretekár pohybovať a správať čo najtichšie, nesmie zatĺkať prípravky na držanie dáždnika, alebo podobné prípravky. V obidvoch neutrálnych zónach, ak sú označené, ako aj za nimi, nad a pod pretekárskym miestom je zakázané loviť alebo vnadiť***.***

V prípade lovu z brehu sa za lovné miesto považuje priestor na brehu ,viditeľne označený vymedzením ( napr. páskou príp. iný dohodnutý spôsob),prednou hranicou lovného miesta je koniec brehu a začiatok vodnej hladiny. V prípade lovenia z vody je za predný okraj lovného miesta považovaný okraj plošiny resp. pretekárskej sedačky v smere lovu. Počas lovu je vstup za túto prednú hranicu lovného miesta zakázaný, výnimku môže udeliť člen technickej komisie alebo rozhodca na ukotvenie sieťky***.*** Pri nahadzovaní kŕmitka a montáže musí mať pretekár otvorený preklápač na navijaku a z navijaku sa musí odvinúť šnúra resp. silon. Pretekár , ktorý pri zdolávaní obmedzí susedného pretekára svojim úlovkom tak, že sa zamotá do jeho montáže resp. linky (silon, šnúra) si môže úlovok ponechať iba za podmienky, že v momente podoberania úlovku do podberáka bude montáž /linka uvoľnená z montáže/linky obmedzeného pretekára. V prípade, že sa montáž/ linka neuvoľní do momentu podobrania úlovku, musí byť úlovok okamžite pustený a nesmie byť daný do úlovkovej sieťky. V prípade, že tak pretekár nevykoná a úlovok vloží do sieťky, bude mu z celkového úlovku pri konečnom vážení odrátaná najťažšia ryba a budú mu uložené dva trestné body. Za obmedzovanie pretekára sa považuje aj nahadzovanie vedľajšieho pretekára mimo svojho sektoru, za čo môže byť pri opakovaných porušeniach sankcionovaný žltou kartou.

**Od momentu, kedy bola pretekárovi vykonaná kontrola návnad a nástrah, až do konca pretekov,**

**ktorý oznámi posledný signál, nesmie preterkár ľubovoľne opustiť svoje vylosované miesto bez**

**toho, aby na to upozornil jedného zo svojich susedov, alebo rozhodcu.. Opustiť vylosované miesto môže jedine za účelom hygienických potrieb alebo zdravotných dôvodov (napr. užiť lieky). Pretekár nemôže opustiť miesto za účelom zobratia si akejkoľvek veci, materiálu alebo krmiva z auta. Takisto takto nesmie pomôcť pretekárovi vedúci mužstva, ani kapitán mužstva, ktorý je označený vestou a má povolený vstup do vylosovaného miesta pretekára.**

***14. Udica a montáž***

Pretekár loví iba na jeden feedrový prút opatrený navijakom. Maximálna dĺžka prútu je 4,5m od konca rúčky po posledné koncové očko. Udica je povolená iba s jedným nadväzcom a s jedným jednoháčikom, maximálnej veľkosti č. 10. t.j. maximálna šírka háčika je 7mm od ramienka háčka po hrot háčka. ***Dĺžka nadväzca pri nahadzovaní a pri love je minimálne 50 cm od spodnej časti košíka po háčik vrátene power gumy ak je použitá. Je zakázané akýmkoľvek spôsobom skracovať náväzec, zatláčanie háčika do košíka, omotávanie náväzca okolo košíka príp, skracovať dĺžku náväzca iným spôsobom.***

Dĺžka náväzca sa rozumie vzdialenosť od spodku háčika až po najnižší okraj kŕmitka (viď nákres), úchyt krmítka sa musí voľne pohybovať po silóne min 1,5m a na tejto dĺžke nesmie byť nijako obmedzovaný ani uzlíkmi.

Je zakázaný paternoster. Pripravených môže byť viac prútov. Prút na ktorý pretekár loví musí byť opretý aspoň o jeden pevný oporný bod. Nad vodnou hladinou môže byť umiestnený len jeden s prútov. Je zakázané používať akékoľvek signalizátory, zvukové alebo svetelné. Pomocné terčíky je dovolené používať. 

***15.Úlovky a ich prechovávanie***

Každý pretekár je povinný uchovávať ryby v sieťkach minimálnej dĺžky 4m, opatrenými obručami s priemerom minimálne 50cm. V prípade štvorcovej alebo obdĺžnikovej sieťky uhlopriečka musí byť minimálne 50cm. Pretekár zodpovedá za uchovanie rýb živých a počas preteku je s nimi povinný zaobchádzať šetrne. Pretekár musí počas preteku ponoriť úlovkovú sieťku minimálne 1,5 m do vody. Ryba sa považuje za ulovenú aj keď je náhodne zaseknutá mimo hlavovú časť. Ryba sa považuje za ulovenú ak je trvale mimo vodnú hladinu v okamihu zaznenia signálu „koniec lovu“, nie počas jeho trvania. To znamená, že musí byť mimo vodnú hladinu v moci pretekára, pokiaľ je v podberáku, ten musí byť tiež mimo vodnú hladinu. V opačnom prípade je pretekár povinný rybu pustiť. V prípade, že tak pretekár nespraví a rybu dá do sieťky, bude tomuto pretekárovi odrátaná z váhy celkového úlovku pri konečnom väzení najťažšia ryba a budú mu udelene dva plusové body.Za správne odváženie ulovených rýb zodpovedá aj samotný pretekár, čo potvrdí svojim podpisom pri vážení. V jednej sieťke je možné prechovávať maximálne 30 kg rýb, ak súťažiaci dosiahol toto množstvo je povinný umiestniť ďalšie úlovky do druhej sieťky. Ak množstvo úlovkov aj v druhej sieťke dosiahne 30 kg, musí pretekár použiť ďalšiu sieťku. Ak bude v sieťke pri vážení viac ako 30 kg bude na vážny list zapísaných iba 30kg.

***16.Plošiny a sedačky***

Je povolené používať pretekárske stoličky alebo plošiny s maximálnymi rozmermi 1x1m tak, aby pretekár mohol na nich stáť. Tieto musia byť postavené tak, aby predné nohy pri prvom postavení počas prípravy nezasahovali do vody (ak nie je rozhodcovskou

a technickou komisiou stanovené inak). Do plochy resp. rozmeru plošiny sa nezapočítavajú upevňovacie prvky nôh plošiny (skrutky).

***17.Váženie***

Váženie bude vykonávať stanovená komisia na váženie. Pri každom vážení je povinný byť aj pretekár. Do príchodu vážiacej komisie musia byť ryby stále vo vode, po vyzvaní ich pretekár donesie k váhe. Hmotnosť sa zapisuje v gramoch. Po odvážení pretekár svojim podpisom potvrdí správnosť váženia a správnosť zápisu. V prípade opravovania zápisu musí byť pri tejto oprave podpísaný čleň vážiacej komisie aj pretekár. Po podpise váženia pretekárom nie je prípustné podávať protest ohľadom váhy a správnosti zápisu a ryby sú okamžite šetrne pustené do vody.

V prípade potreby na výzvu vážiacej komisie pomáhajú pri vážení pretekári z čísla 1 a 2 každého sektoru.

***18.Signály***

**Prvý signál: (8:15hod)**

90 minút pred začiatkom pretekov povoľuje vstup pretekára na svoje lovné miesto a signalizuje začiatok prípravy. Počas prvých 30 - 60 min prípravy prebehne kontrola krmiva a nástrah, ktoré musia byť umiestnené pred lovným miestom. Po kontrole nástrah a krmiva si pretekár znesie skontrolované krmivo a nástrahy do lovného miesta. Po tejto kontrole nesmie pretekár opustiť lovné miesto bez súhlasu dvoch pretekárov alebo rozhodcu a je zakázané čokoľvek vynášať alebo donášať do priestoru lovného miesta.

**Druhý signál: (8:25hod)**

5 minút do začiatku kontroly vnadiacich zmesí a nástrah

**Tretí signál: (9:50hod)**

10 minút pred začiatkom preteku 10 minútové kŕmenie

**Štvrtý signál: (10:00hod)**

Začiatok pretekov

**Piaty signál: (14:55hod)**

5 minút do konca pretekov

**Šiesty signál: (15:00hod)**

Koniec pretekov

***19.Hodnotenie***

**A. Prvé preteky**

a)Zapisuje sa dosiahnutý počet bodov, ktorý je identický s umiestnením pretekárov v sektore. Ak viacerí pretekári v sektore dosiahnu rovnakú váhu, dostanú poradie rovnajúce sa aritmetickému priemeru. Príklad: Pretekár na 6 a 7 mieste dosiahli rovnaký výsledok ich poradie bude (6+7) :2 = 6,5 ďalší v poradí ma umiestnenie 8, traja pretekári na 6.,7.,8. dosiahli rovnaký výsledok (6+7+8): 3 = 7, ďalší v poradí ma umiestnenie 9

b)v prípade, že je pretekár bez úlovku, dostáva plný počet bodov plus jeden bod

Príklad: v sektore je 12 pretekárov, umiestnenie je 12+1=13

c)v prípade ,že pretekár nenastúpi, bude mu priradené umiestnenie podľa počtu družstiev prihlásených do súťaže + 2

Družstvo s najnižším súčtom umiestnení je na prvom mieste. Pri rovnakom súčte bodov rozhoduje súčet vyššej váhy ulovených rýb.

**B. Druhé preteky**

O umiestnení sa rozhoduje ako pri prvých pretekoch. Po sčítaní oboch pretekov je družstvo s najnižším súčtom na prvom mieste. Pri rovnakom súčte bodov rozhoduje súčet vyššej váhy ulovených rýb.

**C. Celkové hodnotenie**

1.

sčítajú sa poradia všetkých pretekov, a družstvo s najnižším súčtom bodov je na prvom mieste

2.

v prípade rovnakého súčtu rozhoduje vyšší súčet hmotností ulovených rýb

3.

v prípade že aj predchádzajúce kritérium je rovnaké, lepšie umiestnenie má družstvo s nižším súčtom umiestnenia z posledných pretekov popr. ak bude aj v tomto zhoda tak umiestnenie z predošlých pretekov systémom poradia 4 preteky-3 preteky-2 preteky- 1 preteky

V prípade oceňovania víťazného družstva dvojkola pretekov (pohárom, plaketou, medailou) platí pravidlo pre výpočet víťazného družstva systémom sčítania dosiahnutých umiestnení pretekárov družstva za dvojkolo. Najnižší súčet umiestení pretekárov družstva za obe kolá vyhráva. Pri rovnosti bodov sa berie do úvahy dosiahnutý počet CIPS bodov.

***20.Rozhodcovská komisia***

Na priebeh súťaží dozerá hlavný rozhodca a poverený garant OŠČ. Pred každým pretekom sa navrhne a odhlasuje 3 členná komisia - JURY (garant, hlavný rozhodca a 1 vyžrebovaný z vedúcich družstiev), ktorá rieši prípadné podané protesty. Všetky protesty týkajúce sa výsledkovej listiny musia byť podané do 30 minút po zverejnení výsledkov, čas zverejnenia musí byť na listine uvedený. Rozhodcovská komisia prípadné chyby ihneď odstráni. Všetky protesty proti regulérnosti pretekov sú predkladané rozhodcovskej komisii do 60 minút po skončení pretekov. Môžu byť podané ústne, ale následne musia byť podané písomne spolu s čiastkou 70,- € (v prípade, že protest bude komisiou

uznaný ako oprávnený, bude táto čiastka vrátená). V opačnom prípade tato čiastka prepadne v prospech účtu sekcie LRU–F. Podané protesty musia byť rozhodcovskou komisiou uzatvorené. Komisia v sporných prípadoch rozhoduje hlasovaním. V prípade nerozhodného výsledku hlasovania, je rozhodujúci hlas garanta. Sankcionovaný pretekár, alebo družstvo musia byť ihneď oboznámení s rozhodnutím komisie. Udelenie žltej, alebo červenej karty rozhodcovskou komisiou musí byť súčasťou výsledkovej listiny. Dotknutým pretekárom sa odoberú registračné preukazy, ktoré sa spolu so správou hl. rozhodcu a garanta OŠČ predkladajú na sekretariát Odboru športovej činnosti k vykonaniu záznamu. Dosiahnuté výsledky pretekárov, označené symbolom „ D “ (diskvalifikácia) musia ostať vo výsledkovej listine.

***21.Sankčný poriadok***

a)Za porušenie pravidiel rozhodca navrhne udeliť napomenutie - žltú kartu a 2 trestné plusové body.

b) Žltá karta bude zapísaná do registračného preukazu a platí na tri ročníkové obdobia.

c)Za ďalšiu žltú kartu sa udelí červená karta a pretekár bude diskvalifikovaný zo súťaže, započítava sa mu plný počet bodov + 2.

d)Diskvalifikovaný pretekár alebo družstvo sa nebude môcť po dobu dvoch ročníkov zúčastniť prvej ligy a celoštátnych súťaží.

e)O konečnej fáze napomenutia alebo diskvalifikácie rozhoduje rozhodcovská komisia pretekov a ich výsledok, musí byť súčasťou výsledkovej listiny.

f)V prípade, že pretekár nenastúpi, bude mu priradené umiestnenie podľa počtu družstiev prihlásených do súťaže + 2.

g)Sankcie za neospravedlniteľnú neúčasť na pretekoch v dlhodobej postupovej súťaži prehodnotí a určí sekcia LRU-F.

h) Ak pretekár, alebo vedúci družstva neoznámi do konca žrebovania, že pri žrebovaní došlo k chybe a družstvo má vylosované 2 forhondy, bude pretekár tohto družstva, ktorý vylosoval v poradí 2 forhond diskvalifikovaný a bude mu udelený súčet bodov podľa počtu pretekárov v sektore+ 2 body.

i/Ak mužstvo nenastúpi vôbec na súťaž ,potrestá sa vylúčením zo športovej činnosti na 2 roky.Ak mužstvo nastúpi iba na jedno kolo sútaže a zvyšné už nie ,potrestá sa vylúčením zo športovej činnosti na 2 roky.Ak nenastúpi celé mužstvo,sankcia sa týka všetkých jeho členov.Dištanc sa udelí v hore uvedených prípadoch,okrem prípadu kedy mužstvo nenastúpi v odôvodnených prípadoch.

***22.Pravidlá pre jav búrky***

V prípade, že počas prípravy alebo preteku príde búrka, hlavný rozhodca spolu s garantom preteku vyhodnotí riziko a rozhodne o prerušení signálom. Vtedy všetci pretekári ukončia svoju činnosť až do odvolania. Pokračovanie prípravy alebo preteku je oznámené signálom a všetko pokračuje podľa harmonogramu s daným časovým posunom. Ak poveternostné podmienky a čas umožnia odchytať aspoň 2 hodiny z pretekov, tak sa preteky započítavajú. Ak poveternostné podmienky nedovolia odchytať 2 hodiny z pretekov, tak sa tieto preteky anulujú.

***23.Práva a povinnosti účastníkov pretekov***

Účastníci pretekov LRU - F majú práva a povinnosti zakotvené v Predpisoch pre športovú činnosť SRZ, sú povinní dodržiavať etické pravidlá a zvyklosti k prírode, funkcionárom súťaže, súperom a divákom. Účastníci pretekov sa týchto zúčastňujú na svoje vlastné nebezpečenstvo a za svoje správanie a konanie nesú svoju plnú osobnú zodpovednosť. Všetci pretekári účastní na pretekoch sú povinní zúčastniť sa vyhlasovania výsledkov. Všetci účastníci pretekov sú povinní ovládať Predpisy pre športovú činnosť a Súťažné pravidlá LRU - Feeder.

***24.Záverečné ustanovenia***

Za obsahovú a formálnu správnosť pravidiel zodpovedá sekcia LRU–F. Pravidlá nadobúdajú platnosť dňom schválenia prezídiom Odboru športovej činnosti SRZ. Pravidlá môžu byť modifikované v zmysle Organizačného poriadku Odboru športovej činnosti SZŠR.

**Aktualizované 06.02.2023**